
CONTRACT DE EDITARE

Nr.

 /
Între subsemnaţii:

ASOCIAŢIA GENERALĂ A INGINERILOR DIN ROMÂNIA, prin EDITURA AGIR, cu sediul în Bucureşti, Calea Victoriei nr. 118, sector 1, telefon/fax 4021-3168992, denumită în continuare “Editura” - pe de o parte -

şi

   ............................................................................, denumit în continuare “autor” - pe de altă parte -

a intervenit următorul contract:
ART. 1: OBIECTUL CONTRACTULUI
(1) Autorul cesionează editurii dreptul exclusiv de a reproduce şi de a difuza lucrarea sa intitulată definitiv: .................................................................................................................... formată din ............ pagini de tipar, numită în contract “operă”.
Tirajul primei tranşe este de ........ exemplare. Continuările de tiraj vor face obiectul unor acte adiţionale la prezentul contract. Tirajul este fixat de editură în funcţie de interesul manifestat de reţeaua de difuzare şi fondurile disponibile.

(2) Cesiunea este consimţită pe o durată de 10 ani.

(3) Autorul cedează editurii şi dreptul de a autoriza traducerea şi adaptarea operei sale pe durata prezentului contract.

(4) Autorul garantează editurii exercitarea deplină a drepturilor cedate împotriva oricăror tulburări sau revendicări.

Autorul declară că opera sa este originală şi nu conţine reproduceri ale altor opere ce pot fi susceptibile să angajeze răspunderea editurii.

(5) Editura are dreptul să înscrie pe copiile realizate ale operei menţiunea de rezervare a exploatării acestora, constând în simbolul © (copyright), însoţit de numele şi adresa ei, de locul şi anul primei publicări şi numele autorilor.
ART. 2: ÎNTINDEREA CESIUNII
(1) Autorul cedează editurii, cu titlu exclusiv şi pentru durata prezentului contract, dreptul de reproducere, publicare şi exploatare a operei atât în România cât şi în alte ţări.

(2) Autorul se obligă să nu cedeze, fără consimţământul editurii, unei alte edituri sau persoane dreptul de a reproduce şi difuza opera ce face obiectul prezentului contract pe termenul prevăzut la art. 1, punctul (2).

Până la expirarea aceluiaşi termen, autorul se obligă să nu autorizeze, fără consimţământul editurii, traducerea operei sale sau publicarea ei, în tot sau în parte.
(3) După epuizarea ediţiei, autorul poate propune reeditarea lucrării, iar editura este obligată să-​i răspundă în termen de 60 de zile.

Dacă editura nu răspunde în acest termen sau refuză reeditarea lucrării, autorul va putea dispune de opera sa. 

Reeditarea se va face pe baza unui nou contract. 

(4) În cazul traducerii operei în alte limbi editura va încheia un alt contract de editare cu autorul.
ART. 3: OBLIGAŢIILE PĂRŢILOR CONTRACTANTE
(1) Editura se angajează: să publice lucrarea/prima tranşă din tirajul lucrării/ în cel mult 2 (două) luni de la data acceptării acesteia.

(2) Opera se consideră acceptată la data când manuscrisul a fost trimis spre imprimare cu viza “bun de tipar”, semnată de autor şi de reprezentantul editurii.

(3) Formatul, prezentarea şi grafica copertei sunt stabilite de editură cu acordul autorului. Preţul de vânzare şi datele de punere în vânzare sunt fixate de editură.

(4) Editura va asigura operei o exploatare şi o difuzare comercială în conformitate cu uzanţele editoriale.

(5) Autorul se obligă să predea manuscrisul în formă definitivă cel mai târziu până la data de .............., împreună cu toate materialele  necesare publicării lucrării.

(6) Forma de prezentare a manuscrisului va fi stabilită de comun acord cu editura, conform normelor interne ale acesteia. 

(7) În cazul în care opera predată de autor nu corespunde cantitativ şi calitativ condiţiilor stabilite prin contract (încheiat în faza de ofertă), editura este în drept să rezilieze contractul. Motivul rezilierii contractului va fi comunicat în scris autorului.

(8) Autorul se obligă să efectueze modificările (îndreptările, completările, prescurtările etc.) solicitate de editură după predarea manuscrisului. 

Dacă manuscrisul va fi considerat nepublicabil, chiar după modificările făcute de autor, contractul se poate rezilia de către editură.

(9) Autorul are dreptul şi obligaţia – dacă acest lucru i se cere de către editură – să efectueze, fără vreo altă plată, corectura în pagini şi să restituie textul corectat în tranşe de patru coli de autor pe zi.

(10) Manuscrisul şi toate documentele furnizate de autor vor fi restituite acestuia după publicarea operei, dacă ele n-au fost realizate prin grija şi cheltuiala editurii.
ART. 4: DREPTURILE PATRIMONIALE DE AUTOR
(1) În temeiul prezentului contract de editare, remuneraţia cuvenită autorului pentru utilizarea operei sale este fixată la suma de .............. lei sau ........ % din încasări şi se va achita pe măsura încasărilor rezultate din difuzarea tirajului. Drepturile patrimoniale de autor pot fi onorate şi cu un număr echivalent de  ...........  exemplare din opera tipărită.
(2) Autorul are dreptul să primească, cu titlu gratuit, un număr de ........... exemplare din lucrarea tipărită, cu titlu de exemplare de autor.
 ART. 5: ALTE CLAUZE CONTRACTUALE
.... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... .... ....
ART. 6: DISPOZIŢII FINALE
(1) Oricare dintre părţi răspunde faţă de cealaltă parte pentru pagubele provocate din culpa sa.

Cazurile de forţă majoră exonerează de răspundere părţile, dacă se anunţă în scris în termen de 15 zile de la ivirea lor.

(2) Dacă autorul nu prezintă lucrarea în termenul stabilit sau în termenul acordat pentru executarea modificărilor, termene acordate în scris de editură, editura are dreptul să considere contractul desfiinţat de drept, fără a fi necesară vreo punere în întârziere sau chemare în judecată.

(3) Orice litigiu ce apare între părţi va fi rezolvat pe cale amiabilă, iar dacă acest lucru nu este posibil, competenţa revine judecătoriei de pe raza teritoriului unde s-a încheiat contractul.

(4) Pentru executarea prezentului contract şi pentru orice alte comunicări, părţile îşi aleg domiciliile arătate în acest contract. Părţile se obligă să-şi comunice reciproc schimbarea adresei şi a telefonului.

(5) Prezentul contract s-a încheiat conform dispoziţiilor Legii nr. 8/1996, cu modificările ulterioare, privind drepturile de autor şi drepturile conexe.

Încheiat astăzi ................ , la sediul AGIR, în 2 exemplare, câte unul pentru fiecare semnatar.

	PREȘEDINTE AGIR,

Prof. univ. onorific dr. ing. MIHAI MIHĂIȚĂ

EDITURA AGIR,

Director,

Dr. ing. Ioan Ganea

REDACTOR ŞEF

Ing. Dan Bogdan

CONTABIL ŞEF

Ec. Magdalena Marinescu

	AUTOR,

Adresa:

C.I. seria       nr.                   eliberat

CNP

Semnătura:


